|  |
| --- |
| MUNKATERV |
| GONDOZÁSI KÖZPONT RÓZSAFÜZÉR SZOCIÁLIS OTTHON |
| **2025.** |

Összeállította: Magonyné Körmendi Judit

Intézményvezető

Az idős emberek életminőségét alapvetően testi-lelki egészségük határozza meg.

Munkatársaimmal elhivatottak vagyunk, hogy szolgáltatásainkkal támogatást nyújtunk időseink test-lelki egészségének fenntartásában, valamint sokat teszünk azért, hogy az itt eltöltött időszakot egyénre szabottan, igényeikhez igazodva tölthessék el.

Ennek a munkatervnek az a célja, hogy segítségével tervezettebben éljük mindennapi életünket és átláttassuk munkánkat, intézményünkön belül működtetett szolgáltatások minőségét megőrizzük, ill. javítsuk.

Intézményünk integrált intézményi formában működik.

Fenntartója 2013. július 1.-től az Alsó-Tisza-menti Önkormányzati Társulás.

Szolgáltatás részei:

Alaptevékenysége körében ellátja:

* az étkeztetést (40 fő ellátott) - határozatlan működési engedély
* a házi segítségnyújtást (23 fő ellátott) - határozatlan működési engedély
* a nappali ellátást. (70 fő ellátott ) - határozatlan

Szakosított ellátás keretében:

* bentlakásos intézményt működtet. (55 ellátottra engedélyeztetve 23 fő demens) - határozatlan működési engedély.

A településen népszerű a jelzőrendszeres házi segítségnyújtást (12 készülék került kihelyezésre) az Alsó-Tisza – menti Önkormányzati Társulás fenntartásában lévő Esély Szociális Alapszolgáltató Központ működteti. A jelzőrendszeres készülékek térítési díját a Tömörkény Községi Önkormányzat átvállalta, az ellátottaknak a szolgáltatás díjmentes.

Az ellátási formák biztosítását, igényléseinek módját, feltételeit részletesen a szakmai program tartalmazza.

A bővülő ellátási formák miatt egyre többen kérnek tájékoztatást, tanácsot egyes szolgáltatásokról. Fontosnak tartjuk az tájékoztatottságot, segítségnyújtást a megfelelő ellátási formához való hozzájutásban, igénylésben. Tájékoztatást a község lakossága a helyszínen, illetve különféle fórumokon kap, valamint a helyi sajtóban. Fontos számomra, hogy az itt dolgozók is naprakészen tudjanak tájékoztatással szolgálni az igénybevételi lehetőségekről minden szolgáltatási formában.

Intézményünk szemlélete az, hogy az időskort elfogadja annak értékeivel és nehézségeivel együtt, az idős embert pedig egyéniségként kezeli, érzékenyen figyel szükségleteire.

A munkánkat pedig szolgálatnak tekintjük, amelynek elengedhetetlen feltétele az elhívatottság.

***Étkeztetés:***

Ennek keretében biztosítunk napi egyszeri meleg ételt mindazoknak a rászoruló személyeknek, akik önmaguknak, vagy eltartottjaiknak átmenetileg, ill. tartós jelleggel a napi egyszeri meleg ételt más módon biztosítani nem tudja, valamint rendelkeznek a szükséges feltételekkel a szolgáltatás igénybevételét.

Azok számára, akinek a közlekedés nehézséget okoz, házhozszállításra van lehetőség. Egyébként a helyben fogyasztás és az elviteli lehetőség is megoldott.

A szociális étkeztetésnél folyamatosan figyelemmel kísérjük a településen egyedül élőket, szükség esetén segítséget nyújtunk az igénybevétel folyamatában házi gondozóink által.

***Házi segítségnyújtás:***

A házigondozó közreműködésével segítséget nyújtunk azoknak, akiknek a mindennapi életkoruknál, egészségi állapotuknál, vagy egyéb, hirtelen fellépő nehéz élethelyzet miatt akadályt jelent.

100%-os kihasználtságú a házi segítségnyújtás. 2016. január 01-től már szociális segítést és személyi gondozást kaphatnak az igénybe vevők. A személyi feltételek biztosítása megtörtént, de több olyan igénybe vevőt is ellátunk, aki napi 2-3 órában igényelné a házi gondozói ellátást, mert családjuktól távol egyedül élnek. Vannak olyan gondozottak, akiknél naponta 2-3 alkalommal inkontinencia betét cserélnek és étkeztetik, gyógyszerelik, szükség szerint begyújtanak, tűzifát visznek be stb. Jelenleg a szociális segítést rehabos dolgozó látja el napi 6 órában, aki intézményvezetői 100 órás oktatásban részesült, hogy megfelelően el tudja látni ezt a feladatot.

**Célunk, hogy a házi segítségnyújtás területén várakozó listán ne legyenek, minden igényt ki tudjunk elégíteni.**

***A jelzőrendszeres házi segítségnyújtás***:

Feladatait két gondozó látja el. Foglalkoztatójuk az Esély Alapszolgáltató Központ Csongrád.

Szorosan együttműködünk az ellátottak felkutatásában, az aktuális kiértesítésekben és az igénybevételhez szükséges dokumentációk elkészítésében.

Mindkét gondozónő szakképzett, olyan emberek, akik nagy helyismerettel rendelkezik a tanyavilágban is.

Munkájukat a törvény előírásai szerint dokumentálják.

Célunk, hogy minden igényt felmérjünk és közvetítsünk a készülék szolgáltatója felé, ehhez minden segítséget megadunk, adminisztrációs tevékenységet továbbra is vállalom.

***Nappali ellátás:***

A Szabadság tér 1. szám alatti ingatlan Tömörkény község központi részében található, közel az üzletekhez, orvosi rendelőhöz, gyógyszertárhoz, postához, autóbuszmegállóhoz, piachoz. Az épületet nagykert veszi körül, amely szabadidő programok rendezéséhez alkalmas. A csendes, nyugodt környezet miatt is a lakosság közkedvelt helye. A nappali ellátás épülete helyt ad a civil szervezetek programjai megvalósításának (Tömörkény István Idősek Klubja, Mozgáskorlátozottak Egyesülete, Idősek Egymásért Egyesület).

A nappali ellátásban rendszeresen megrendezésre kerülő programok nyitottak a község lakói számára és nagy érdeklődést keltenek. Az ellátottak érdeke a megszokott telephelyen biztosított szolgáltatás.

A nappali ellátás jelenleg hétfőtől péntekig tart nyitva. Leginkább a hasznos idő eltöltése miatt kedvelik az idősek ezt az ellátási formát, napi munkaterv, foglalkoztatási terv alapján történnek a foglalkozások.

Továbbra is folyamatosan figyelemmel kísérjük az ellátottak egészségi állapot változását, és abban az esetben, amikor úgy ítéljük meg, hogy más ellátási formában szükséges az ellátottat részére, úgy kezdeményezzük étkeztetés, házi segítségnyújtás, bentlakásos intézményi illetve jelzőrendszeres ellátási rendszerbe kerülését.

A nappali ellátásban a személyi feltételek biztosítottak.

Megújult épületben, korszerű bútorokkal szép környezetben tudjuk az igénybe vevőknek ezt az ellátást biztosítani. A nappali tartózkodás mellett szervezett programokat kínálunk.

Szakképzett gondozók figyelemmel kísérik az igénybe vevők egészségi állapotát, hozzásegítik az orvosi ellátáshoz, ha szükséges biztosítják a gyógyszer beszerzését, adagolását.

Bármily nehéz is a gazdálkodás, arra törekszünk, hogy sem az ellátottak, sem a dolgozók ne szenvedjenek semmilyen hátrányt.

Folyamatosak a karbantartási munkálatok, szükségszerű festés elvégzése.

***Idősek otthona:***

A bentlakásos intézményben 55 idős embereknek biztosítunk olyan komplex gondozást, amellyel a mindennapi életüket könnyítjük meg.

Fizikai és egészségügyi ellátáshoz, foglalkoztatáshoz munkaterv a Rózsafüzér Szociális Otthonban külön történik– tekintve, hogy szakosított ellátásról van szó, sokrétűbb feladatokat szükséges összehangolni. Az itt dolgozó szakemberek segítségét vesszük igénybe az alapellátásoknál is: a vezető ápoló sokat segít a szociális gondozóknak egyes fizikai, vagy egészségügyi probléma megoldásában.

Intézményünkben jól összehangolt tevékenység folyik, egyes ellátási egységek egymást segítve működnek.

3 fő gondozó rendelkezik demens gondozói végzettséggel. Ez szükséges, mert az intézmény fogad demens ellátottakat is, sajnos egyre több a demens igazolás nélküli már itt élő demens ellátott is. Az ő speciális gondozási feladataik ellátása szükségessé teszi, hogy ilyen szakirányú képesítéssel rendelkezzenek gondozóink is. Az ellátottak 45 %-a rendelkezik súlyos demenciát igazoló orvosi papírral. Ez tovább nehezíti az itt lakók ellátását. Azok az ellátottak, akik tiszta tudattal rendelkeznek, nehezen tolerálják a demencia kórképpel érkezőket.

A továbbképzési rendszer átalakítása miatt kötelezően előírt szakmához kötött képzéseket kell a szakdolgozóknak teljesíteni. Önerőből finanszírozva, az intézmény szervezésében. Költséghatékonyabb és előnyben részesülők az online formában kivitelezhető képzések. Tervezzük 2025 évre is 10-15 fő kötelező és munkakörhöz kötött továbbképzését.

Az Önkormányzat megad minden segítséget, igyekszik az épület és az intézmény anyagi lehetőségeit számba vetve mindent megtenni annak érdekében, hogy az intézmény fennakadás nélkül.

.Amennyire anyagi helyzetünk engedi, mindent megteszünk, az épület állagának és komfortosságának megőrzése érdekében.

Terveink között szerepel a még hátra lévő helyiségek padló burkolatának cseréje és festés, valamint az épület külső szigetelése, a külső fa felületeket szükségszerű felújítani.

2025-ben át kell gondolni és ésszerűsíteni a fűtési rendszert, mert 2024 év végén sok gond volt a fűtéssel.

Az energia árak nagyban meghatározzák az intézmény gazdálkodását, ennek függvényében tudjuk a tervezett munkálatokat ütemezni. Fontos, hogy időseink ne szenvedjenek, hátrányt abban a minőségben tudjuk őket továbbra is kiszolgálni, ahogy azt megszokták tőlünk.

A szakmai színvonal emeléséért nagy figyelmet fordítunk a személyi és tárgyi feltételek biztosítására:

* Célunk a 100%-os szakképzettség megtartása.
* Továbbra is követjük és dolgozóink számára lehetőséget biztosítunk akkreditációs pontok megszerzésére, továbbképzéseken való részvétellel
* Részt veszünk szakmai fórumokon
* Szoros kapcsolatot tarunk a társulás által fenntartott intézményekkel.
* Szakmai anyagok elérhetővé tétele, tájékoztatás nyújtása dolgozók és ellátottak részére
* A dolgozók lelki egészségvédelmére is gondot fordítunk: esetmegbeszélések, csoportkohéziót erősítő tevékenységek szervezése, munkahelyi kirándulások, közös szabadidős tevékenységek megrendezése.
* Folyamatosan figyeljük a pályázati lehetőségeket az épület részleges, vagy teljes körű felújítására
* Személyi feltételek változását folyamatosan pótolni, szakképzett dolgozók felvételével.
* Szükséges tárgyi feltételek biztosítása, új betegágyak beszerzése, lakószobák bútorzatának egységesítése, cseréje).
* Kreditpontos képzések biztosítása pályázati kiírásokkal költségmentes oktatások szervezése helyszínen.

Összegzés

Az intézményben törekszünk a gazdaságos, takarékos költséghatékony üzemeltetésre.

Komoly gondot fordítottunk a belső szabályozási rendszerre, melynek célja a törvényi utasítások betartása mellett az ütemezett, szervezett, hatékony működtetés.

Igyekszünk megfelelni minden szakmai elvárásnak, megtartva azt a belsőséges, családias légkört, mely miatt intézményünk oly kedvelt az igénybe vevők körében.

Terveinket előtérbe helyezve célunk az intézmény hírnevének megőrzése olyan módon, hogy az ellátottak és hozzátartozói részére maximálisan kielégítsük elvárásaikat.

Tömörkény, 2025. március 11.

Magonyné Körmendi Judit

Intézményvezető