|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2.sz.***  ***Tel.: 63 / 578–510 Fax: 63 / 578-517***  ***e-mail: atmot@csanytelek.hu*** | Csanyteleki Polgármesteri Hivatal Vezetőjétől, Feladatellátó jegyző, törvényességi felelőstől  ***🖂 6647. Csanytelek, Volentér János tér 2.***  ***Tel.: 63/578-512***  ***e-mail:*** [*jegyzo@csanytelek.hu*](mailto:jegyzo@csanytelek.hu) |

A/19-4/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *Eseti Bizottság létrehozása*

**Tisztelt Társulási Tanács!**

Emlékeztetjük Önöket arra, hogy a Társulás Társulási Tanácsa a 20/2020. (VIII. 24.) Atmöt határozatszám alatt kiadott határozatával *pályázatot írt ki a Gondozási Központ Rózsafüzér Szociális Otthon intézményvezetői álláshelyének betöltése* érdekében, tekintettel arra, hogy az intézmény vezetőjének megbízása idén december 31. napjával megszűnik.

A Társulás Társulási Megállapodása (a továbbiakban: Megállapodás) és a Szervezeti és Működési Szabályzata (a továbbiakban: SZMSZ) rendelkezik a *Társulás Társulási Tanácsa általi Bizottság alakítása szabályairól, miszerint a Társulás Társulási Tanácsa állandó és* ***eseti bizottságot hozhat létre adott feladat* előkészítése, vagy annak végrehajtása érdekében.**

A fentiekre tekintettel, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 95. § (2) bekezdése jogalapon, a Megállapodás IV. Fejezetében a Társulás szervezetére vonatkoztatott, a **Bizottság alakítására** irányadó szabályok szerint teszünk javaslatot a *Gondozási Központ Rózsafüzér Szociális Otthon intézményvezetői álláshelyére kiírt pályázati bírálati eljárás előkészítésére,* **3 fős Eseti Bizottság** (a továbbiakban: Bizottság) **létrehozására.** A Bizottság Elnöke a Társulás Társulási Tanácsa Tagjai közül választható. A Bizottság a feladata végrehajtásával külön döntés nélkül, a Társulás Társulási Tanácsa által történt intézményvezetői kinevezésére kiadott döntése időpontjával, automatikusan megszűnik.

Ehhez a rendelkezéshez igazodik a Megállapodás V. Fejezete 11. pontja c) alpontja, miszerint az *adott szociális intézmény székhely település önkormányzata Képviselő-testülete előzetes egyetértése szükséges az érintett intézmény vezetőjének megbízásához (pályázati eljárásban),* melynek ismeretében hoz érdemi döntést a Társulás Társulási Tanácsa.

Javasoljuk *a Bizottság Elnöki tisztségére*:  **Bánfi Sándor Polgármester urat**, aki az érintett szociális intézmény székhely települése (Tömörkény község) önkormányzata Képviselő-testülete képviseletére jogosított és a Társulási Tanács Tagjaként, a Társulásba képviseleti, delegálti tisztséggel bír, így rálátása van mind a feladatellátásra, mind a döntéshozatali eljárásra.

Az *Eseti Bizottság Tagi tisztségére:*  **Mucsiné Mészáros Tímea a Remény Szociális Alapszolgáltató Központ Intézményvezetője** és **Dr. Faragó Péter Felgyő és Tömörkény Községi Önkormányzatok Jegyzője** személyét javasoljuk, mint a Megállapodás V. Fejezete (a Társulás munkaszervezeti feladatát ellátó jegyzőre) vonatkozó rendelkezését alkalmazva, miszerint a feladatellátó jegyző szakmai munkájának előkészítésében javaslattevőként részt vesznek a Tagönkormányzatok jegyzői, akik végzettségüknél, képzettségüknél fogva nagy ismeretanyaggal rendelkeznek a diplomás pályázó pályázatában foglaltak értékelésére. A Bizottság Elnöki, Tagi jelölésére való felkérést az érintettek vállalták, így nincs akadálya a Bizottság megalakításának, annak határozatba való rögzítésének.

A Bizottság feladata:

1. a Gondozási Központ Rózsafüzér Szociális Otthon intézményvezetői állására kiírt pályázati eljárásban *pályázóként résztvevők pályázata bontása*, annak (a feladatellátó jegyző által előkészített) *jegyzőkönyvben történő dokumentálása,*
2. a feladatellátó jegyző előzetes kiértesítése, iratok előkészítése, szükséges adminisztráció végzését követően *a pályázó(k) meghallgatása,*
3. *javaslattétel a pályázat(ok) érvényessége és a pályázók kiválasztására,* írásos előterjesztés készítése a döntéshozó számára (a feladatellátó jegyző közreműködésével).

A Bizottság létrehozása időpontja: **2025. október 01.**

A Bizottság feladatellátása időszaka: **2025. október 01**. – **2020. december 19.**

A Bizottság díjazása: a Bizottság feladatellátására tiszteletdíjat nem állapít meg.

**Tisztelt Társulási Tanács!**

Javasoljuk a tárgyi előterjesztésben, annak határozati javaslatában foglaltak megvitatását és változtatás nélküli jóváhagyását.

C s a n y t e l e k, 2025. szeptember 5.

Tisztelettel:

……………………………….. ……………………………….

Erhard Gyula elnök Kató Pálné feladatellátó jegyző

**…./2025. (IX. ..) Atmöt határozat**

**Tárgy:** *Eseti Bizottság létrehozása*

**Határozati j a v a s l a t**

Az Alsó- Tisza-menti Önkormányzati Társulás Társulási Tanácsa megtárgyalta a tárgyi előterjesztésben foglaltakat és az Mötv. 95. § (2) bekezdése rendelkezése, a Társulás Társulási Megállapodása IV. fejezete, továbbá a Társulás SZMSZ-e szerinti jogalapon az alábbi döntést hozta.

1. A Társulás Társulási Tanácsa 2025. október 01. napjával 3 főből álló *Eseti Bizottságot hoz létre*, amelyet a Társulás Társulási Tanácsa Tagjai közül választott Elnök vezet és képvisel. Az Eseti Bizottság működésére az önkormányzat bizottságaira vonatkozó szabályok megfelelő alkalmazása az irányadó. A Bizottság Elnöke és Tagjai a bizottság működési ideje alatt tiszteletdíjra nem jogosultak.
2. Az Esetti Bizottság Elnöke: Bánfi Sándor Tömörkény Községi Önkormányzat Polgármestere, a Bizottság Tagjai Mucsiné Mészáros Tímea a Remény Szociális Alapszolgáltató Központ Intézményvezetője és Dr. Faragó Péter Felgyő és Tömörkény Községi Önkormányzatok Jegyzője.
3. Az Eseti Bizottság feladata:
4. a Gondozási Központ Rózsafüzér Szociális Otthon intézményvezetői állására kiírt pályázati eljárásban a *pályázóként résztvevők pályázata bontása*, annak (a feladatellátó jegyző által előkészített) *jegyzőkönyvben történő dokumentálása,*
5. a szükséges iratok előkészítését követően, a feladatellátó jegyző által a pályázó(k) előzetes kiértesítése szerinti időpontban *a pályázó(k) meghallgatása,*
6. *javaslattétel a pályázat(ok) érvényessége bírálatára és a pályázó kiválasztására* (a feladatellátó jegyző közreműködésével) írásos előterjesztés készítése a döntéshozó számára.
7. A Bizottság a feladata végrehajtásával külön döntés nélkül, a Gondozási Központ Rózsafüzér Szociális Otthon intézményvezetői kinevezésére a Társulás Társulási Tanácsa által kiadott döntése időpontjával, automatikusan megszűnik.

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Társulás feladatellátó jegyzője és általa
* Eseti Bizottság Elnöke és Tagjai
* Gondozási Központ Rózsafüzér Szociális Otthon Vezetője (Tömörkény)
* Irattár