***Alsó- Tisza-menti Önkormányzati Társulás***

***Feladatellátó jegyzőjétől***

***Társulás törvényességi felelősétől***

***Csanytelek, Volentér János tér 2. sz. Tel.: 06/20/314-2365***

A/10-6/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosítására felkérés*

**Tisztelt Társulási Tanács!**

Tájékoztatom Önöket arról, hogy idén augusztus hónap végén lezárult a Társulás fenntartásában lévő 3 szociális intézmény hatósága ellenőrzése, amely feltárt olyan kisebb súlyú hibát, melyet 2025. október 31. napjáig orvosolni kell, egyrészt az adott szociális intézmény vezetőjének, másrészt mint a szociális intézmények fenntartójának, harmadrészt mint a Társulás székhely települése számára adott önkormányzati rendelet alkotása jogával felruházott szervezetnek.

Részletezve: az *Esély Szociális Alapellátási Központ Vezetőjének* feladatellátása során olyan munkáltatói intézkedéseket kellett megoldania, amely nem jogsértésen, hanem adminisztratív okokra volt visszavezethető.

Mindhárom Társulásban fenntartott szociális intézmény esetén felmerült a tárgyi önkormányzati rendelet mellékleteiben szereplő intézményi térítési díjak megállapítása körüli eltérés, melyet az önkormányzati rendelet módosításával lehet kiküszöbölni, a nappali ellátás, a házi segítségnyújtás és az étkeztetés díjaira vonatkoztatva.

Konkrétan: az *Esély Szociális Alapellátási Központ* számára előírt térítési díjak összege több helyen is kerekítési szabályok mellőzésével készült, ezért azon a vonatkozó központi jogszabályokban foglaltaknak megfeleltetett módon kell változtatni, konkrétan a 29/1993. (II. 17.) Korm. rendelet 3. § (14 bekezdés szerint.

Az *Esély Szociális Alapellátási Központ, a* *Gondozási Központ Rózsafüzér Szociális Otthon* és a *Remény Szociális Alapszolgáltató Központ* által alkalmazott, a tárgyi önkormányzati rendelet vonatkozó melléklete szerinti kétrészre osztott *házi segítségnyújtás igénybe-vétele után felszámított díjtételét nem külön-külön, hanem egysoros összegben kell gondozási órában meghatározni,* a 29/1993. (II. 17.) Korm. rendelet 3. § (1) bekezdés b) pontja szerint eljárva.

Emlékeztetem Önöket a Csongrád Városi Önkormányzat Képviselő-testülete 138/2025. (VI. 26.) önkormányzati határozata szerinti döntésére, miszerint az általa 2007. április 21. napjával alapított szociális intézményét, jelesül a *Piroskavárosi Szociális Család- és Gyermekjóléti Intézményét, annak Telephelyét a Gyermekjóléti Szolgálatot és a Gyermekjóléti Központot (a továbbiakban: Intézmény) Társulásba adja 2026. január 1. napjával.*

Visszautalok a Társulás Társulási Tanácsa által határozatba foglalt és a Társulás Társulási Megállapodásába rögzített *intézmény fenntartási jog átvételére,* amely megalapozza ennek a ténynek minden Társulási dokumentumban való megjelenítése kötelezettségét. A tárgyi önkormányzati rendelet kiegészítése sem maradhat el, hiszen nem csak jogi szempontból, hanem gazdálkodási szempontból sem közömbös az önkormányzati rendeletben az Intézmény -önköltségszámításon alapuló- intézményi térítési díjtételének az adott mellékletekben a többi szociális intézményhez viszonyított megjelenítése.

**Tisztelt Társulási Tanács!**

Indítványozom a tárgyi előterjesztés és határozati javaslata megvitatását és változtatás nélküli elfogadását.

C s a n y t e l e k, 2025. augusztus 25.

Tisztelettel:

.........................................................

Kató Pálné feladatellátó jegyző

**.../2025. (IX. 12.) Atmöt határozat**

**Tárgy:** *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosítására felkérés*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a tárgyi előterjesztésben foglaltakat és az alábbi döntést hozta.

1. A Társulás Társulási Tanácsa felkéri a Társulás feladatellátó jegyzőjét, hogy a tárgyi hatályos önkormányzati rendelet mellékletei felülvizsgálatáról, korrigálásáról mind a térítési díjak összege kerekítése szabályai, mind a házi segítségnyújtás intézményi díjtétele egysoros, egyösszegű megállapítását tartalmazó önkormányzati rendelet módosítása elkészítéséről és az önkormányzati rendelet-tervezet Tagönkormányzatok általi előzetes véleményeztetési eljárása és a jogszabály megalkotása érdekében a jogalkotásra jogosított Képviselő-testület elé terjesztéséről gondoskodjon.
2. A Társulás Társulási Tanácsa felkéri a Társulás feladató jegyzőjét, hogy tegye meg a szükséges intézkedést annak érdekében, hogy a tárgyi önkormányzati rendelet vonatkozó része(i) kiegészüljenek az Intézmény Alapító Okirata szerinti feladataival, valamint az Intézmény önköltségszámításon alapuló intézményi térítési díjtételei 2026. 01. 01. napjától való hatályba léptetésével, az önkormányzati rendelet adott mellékletébe foglaltan.

Végrehajtás határideje: folyamatos, legkésőbb 2025. október 30. (önkormányzati rendelet alkotása)

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Tagönkormányzatok Polgármesterei
* Erhard Gyula Csanytelek Község Önkormányzata Polgármestere
* Társulás által fenntartott szociális intézmények vezetői (Székhelyén)
* Piroskavárosi Szociális Család- és Gyermekjóléti Intézmény Vezetője (Csongrád)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár