**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/50-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék SZMSZ-e, Házirendje és Helyi Óvodai Pedagógiai Programja módosításában foglaltak jóváhagyása*

**Tisztelt Társulási Tanács!**

Emlékeztetem Önöket a Társulás Társulási Tanácsa által, a vonatkozó központi jogszabályokban foglaltaknak megfelelve hozott azon döntésére, melyben az általa fenntartott *Alsó- Tisza-menti Többcélú Óvodák és Mini Bölcsődék* intézménye vezetőjét 2023. nyarán megbízta újabb 5 évre az intézmény vezetésével, 2024. január 1. napjától már új köznevelési foglalkoztatotti státuszban, mint az intézmény *főigazgatóját.*

Visszautalok a 2024. február hónapban e tárgyban hozott döntések okára, jelesül a főigazgató illetménye központi szabályozás szerinti módosítására.

A 2024. szeptember 1. napjával hatályba lépett és azóta alkalmazott **Ovikréta** (amely az állam által díjmentesen biztosított tanulmányi rendszer) bevezetése miatti változás *Házirenden való átvezetése*, melyhez nem kellett fenntartói döntés. A rendszer használatát a 2023. évi XCI. törvény 55. § és 111. § (6) bekezdése írja elő kötelező jelleggel.

Az intézmény Szervezeti és Működési Szabályzata (a továbbiakban: SZMSZ) módosítását **a** pedagógus-továbbképzés rendszeréről szóló 419/2024. (XII. 23.) Korm. rendelet, a pedagógusok teljesítményértékeléséről szóló 18/2024. (IV. 4.) BM rendelet, a fent hivatkozott törvény, a digitális államról és a digitális szolgáltatások nyújtásának egyes szabályairól szóló 2023. évi CIII. törvény, a digitális szolgáltatások, a digitális állampolgárság szolgáltatások és támogató szolgáltatások részletes műszaki követelményeiről szóló 322/2024. (XI. 6.) Korm. rendelet, továbbá a 2044/2023. Korm. határozatban foglalt kötelezések teljesítése tette elkerülhetetlenné.

Egyik elemeként jelenik meg a *pedagógusok továbbképzési kötelezettségének teljesítése,* melynek lényege, hogy az intézménynek biztosítania kell a nevelőtestület szakmai fejlődésének lehetőségét, összhangban az aktuális jogszabályi előírásokkal, különös tekintettel a pedagógusok új életpályamodelljére és a 401/2023. (VIII. 30.) Korm. rendelet rendelkezéseire.

A *továbbképzések a PTTR rendszerben* történő rögzítése és jóváhagyása szolgál alapul a kreditpontok beszámítására és a továbbképzési kötelezettség teljesítésének igazolására. A rendszeres adatszolgáltatás, nyomon követés és ellenőrzés célja, hogy a pedagógusok megfeleljenek az ötéves továbbképzési ciklusra vonatkozó 120 kreditpont követelményének.

*A pedagógusok teljesítményértékelésének rendje, célja,* hogyvisszajelzést adjon a pedagógus munkájának minőségéről, támogassa szakmai fejlődését, valamint megalapozza az előmenetelt, jutalmazást vagy – szükség esetén – a munkáltatói intézkedéseket.

*Az Ovikréta digitális adminisztrációs rendszer használata, célja:* az óvodai nevelőmunka adminisztratív hátterének támogatása, a nevelési folyamatok tervezése és nyomon követése, a vonatkozó hatályos jogszabályban előírt dokumentumok elektronikus vezetése, a gyermekek adatainak biztonságos, naprakész nyilvántartása, GDPR-előírásoknak megfelelő kezelése, a napi jelenlét digitális vezetése, az étkezési adatok rögzítése, a digitális eseménynaptár kezelése, a pedagógusok közötti belső információcsere támogatása, a szülőkkel történő online kommunikáció lehetőségének biztosítása.

*A dokumentumkezelés rendje* ***- Poszeidon digitális iktató rendszer használata, célja:*** az intézményi dokumentumok, iratok és egyéb adminisztratív anyagok digitális úton történő iktatása és nyilvántartása, a dokumentumok átlátható, biztonságos tárolása, visszakereshetősége, a beérkezett és kimenő iratok nyomon követése, az intézmény irataival kapcsolatos adminisztratív feladatok hatékony kezelése.

***Elektronikus aláírás és időbélyegző használata, célja:*** a dokumentumok hitelességét, integritását és a tartalom sértetlenségét, az aláíró személy azonosíthatóságát és az aláírás jogi érvényességét, az intézmény által kiállított vagy átvett elektronikus iratok hivatalos státusza igazolását szolgálja.

*A Helyi Pedagógiai Program módosításának indoka:* a vonatkozó központi jogszabályokba foglaltak változása. Konkrétan az óvodai nevelés országos alapprogramjáról szóló363/2012. (XII. 17.) Korm. rendelet, valamint egyes köznevelési tárgyú kormányrendeletek módosításáról szóló 77/2025. (IV. 15.) Korm. rendelet változásairól szóló rendelkezések alkalmazása (2025. szeptember 15. napjától) kezdődő hatállyal, melyről minden részletet a tárgyi előterjesztéshez csatolt dokumentumok tartalmaznak.

**Tisztelt Társulási Tanács!**

Az Alsó- Tisza-menti Többcélú Óvodák és Mini Bölcsődék intézményi alapdokumentumainak hatályba léptetéséhez - a fent hivatkozások törvény értelmében -, az intézmény fenntartójának, az Alsó- Tisza-menti Önkormányzati Társulás Társulási Tanácsának jóváhagyására van szükség, melyhez a Társulás Társulási Megállapodása értelmében nem kell a Társulás érintett 3 Tagönkormányzatának támogató véleménye, mivel az intézmény alapfeladata ellátása nem módosul.

Kezdeményezem a tárgyi előterjesztés, az ahhoz mellékletként csatolt SZMSZ, Házirend és a Helyi Pedagógiai Program, továbbá a tárgyi határozati javaslat megvitatását és annak változtatás nélküli jóváhagyását.

C s a n y t e l e k, 2025. szeptember 8.

Tisztelettel:

.......................................................

Kató Pálné feladatellátó jegyző

**.../2025. (IX. .. .) Atmöt határozat**

**Tárgy:** *Az Alsó- Tisza-menti Többcélú Óvodák és Mini Bölcsődék SZMSZ-e, Házirendje és Helyi Óvodai Pedagógiai Programja módosításának jóváhagyása*

**H a t á r o z a t i javaslat**

,Az Alsó- Tisza-menti Önkormányzati Társulás Társulási Tanács megtárgyalta a tárgyi előterjesztésben és ahhoz csatolt *az Alsó- Tisza-menti Többcélú Óvodák és Mini Bölcsődék SZMSZ-ében, Házirendjében és Helyi Óvodai Pedagógiai Programja módosításáról szóló előterjesztésben és ahhoz csatolt dokumentumokban foglaltakat, melyet változtatás nélkül jóváhagyott, 2025. szeptember 15. napjával való hatálybalépéssel, kivonatos és egységes szerkezetben foglalt tartalommal.*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Irattár