**KIVONAT- előterjesztéshez**

**Az Alsó-Tisza-menti Többcélú Óvodák és Mini Bölcsődék óvodáinak a Házirend módosításának indoka:**

**oviKRÉTA bevezetése**

Az óvodák rendeltetésszerű működésük során az állam által díjmentesen biztosított tanulmányi rendszert kötelesek használni.

• 2023. évi XCI. törvény 55. § és 111. § (6)

Bevezetési határidő: 2024. szeptember 1.

# **Az Ovikréta rendszer használata az óvodai életben**

## **Az Ovikréta rendszer szerepe és célja:**

Óvodánk a gyermekek fejlődésének nyomon követése, a szülőkkel való kapcsolattartás erősítése és az adminisztráció hatékonyabbá tétele érdekében az Ovikréta digitális óvodai adminisztrációs rendszert használja.

Az Ovikréta rendszer lehetővé teszi:

* a gyermekek jelenlétének rögzítését,
* a napi tevékenységek dokumentálását,
* fejlődési naplók vezetését,
* hivatalos dokumentumok biztonságos kezelését, és a szülőkkel való online kommunikációt.

Szülők szerepe az Ovikréta rendszer használatában:

A rendszer lehetőséget biztosít a szülők számára is, hogy figyelemmel kísérjék gyermekeik óvodai jelenlétét, betekinthessenek tevékenységeikhez és fejlesztési információkhoz juthatnak – a rendszerhez történő bejelentkezést követően, az egyéni belépési adatokkal.

Fontos tudnivalók:

A rendszer használata biztonságos, személyes adatokat csak a hatályos adatvédelmi szabályoknak megfelelően kezelünk.

A szülők a rendszerbe való belépéshez felhasználónevet és jelszót kapnak az óvodától.

Kérjük a szülőket, hogy rendszeresen kövessék nyomon az Ovikréta felületet a naprakész információkért.

Amennyiben technikai probléma merül fel, kérjük, jelezzék az óvodavezetés felé.

Adatvédelem:

Az Ovikréta használata során minden adatkezelés az EU Általános Adatvédelmi Rendelete (GDPR) és a magyarországi jogszabályok szerint történik. Az adatokat kizárólag az óvoda dolgozói, valamint a gyermek törvényes képviselői láthatják.